Ma yella d awal lejdud ad t-yegzu imeɣri d ayen yeccuden ɣer laṣel, laɛwayed d wansayen d tjaddit s umata neɣ yezmer d taɛekkast i d-ǧǧan lejdud i wat uxxam i yezdɣen deg udrar. Nima Benazzouz tefka-as udem deg ungal-is taɛekkast n ddheb, d ageruj i d-ǧǧan lejdud n udrum n Ǧǧiɣkili; Si Bufrasen d ameqqran i iḥekmen taddart, d amdan i d-at yewlhen ad yekkes taɣawsa i yellan ssdaw n uḍɣaɣ ɣer Wakli i d-yeǧǧa udrum n Ǧǧiɣkili i yettwasman ɣer jeddit-sen ameqqran.